ลดอัตราการเต้นของหัวใจด้วยการออกกำลังกาย ใช้การฝึกหายใจลึกๆ เปลี่ยนรูปแบบการรับประทานอาหาร ทดลองเทคนิคการผ่อนคลายอื่นๆ เมื่อไหร่ที่ต้องเข้ารับการรักษา
การออกกำลังกายที่มีแรงกระแทกปานกลางได้แก่ การเดินเร็ว วิ่งจ๊อกกิ้ง ปั่นจักรยาน เดินทางไกล ทำสวนเบาๆ และการเต้น ออกกำลังกายในแบบที่คุณชอบเพื่อสร้างกิจวัตรประจำวัน คุณอาจจะแบ่งเป็นวันละ 2 ครั้ง ครั้งละ 15 นาทีก็ได้ถ้าแบบนี้ง่ายกว่า  การออกกำลังกายทำให้อัตราการเต้นของหัวใจสูงขึ้นในขณะนั้น แต่เมื่อระยะเวลาผ่านไปมันจะช่วยลดอัตราการเต้นของหัวใจขณะพักได้อย่างมาก  สำหรับผู้ใหญ่ อัตราการเต้นของหัวใจขณะพักตามปกติจะอยู่ที่ระหว่าง 60-100 ครั้งต่อนาที การออกกำลังกายแบบหนักหน่วง เช่น วิ่ง/วิ่งจ๊อกกิ้ง ว่ายน้ำ ทำงานสวนที่ต้องออกแรงมาก กระโดดเชือก และการต่อยมวยช่วยให้หัวใจแข็งแรง และเมื่อผ่านไปสักระยะอัตราการเต้นของหัวใจขณะพักก็จะลดลง พยายามกำหนดเวลาการออกกำลังกายแบบหนักหน่วงลงไปในกิจวัตร 2-3 วันต่อสัปดาห์  ค่อยๆ เพิ่มความหนักหน่วงของการออกกำลังกายเพื่อป้องกันการบาดเจ็บ ออกกำลังกายตามจังหวะที่กำลังดีสำหรับคุณ หลักการประเมินความหนักหน่วงทั่วไปก็คือ ถ้าคุณพูดขณะออกกำลังกายไม่ได้ แสดงว่าคุณออกกำลังกายหนักเกินไป แต่ถ้าคุณร้องเพลงขณะออกกำลังกายได้ แสดงว่าคุณยังออกกำลังกายไม่หนักพอ การคำนวณอัตราการเต้นของหัวใจสูงสุดเป็นอะไรที่ง่ายมาก! แค่เอา 220 ลบด้วยอายุปัจจุบัน 220 คือจำนวนครั้งสูงสุดต่อนาทีที่หัวใจคุณควรเต้นระหว่างออกกำลังกาย จากนั้นก็คำนวณอัตราการเต้นของหัวใจที่ตั้งเป้าไว้: อัตราการเต้นของหัวใจระหว่างออกกำลังกายที่มีแรงกระแทกปานกลางควรจะอยู่ที่ 50-70% ของอัตราการเต้นของหัวใจสูงสุด และอัตราการเต้นของหัวใจระหว่างออกกำลังกายแบบหนักหน่วงควรจะอยู่ที่ 70-85%  เช่น ถ้าคุณอายุ 45 ปี อัตราการเต้นของหัวใจสูงสุดก็คือ 175 (220 - 45 = 175) อัตราการเต้นของหัวใจที่ตั้งเป้าไว้ก็คือ 105 (60% ของ 175 = 105) สำหรับการออกกำลังกายที่มีแรงกระแทกปานกลาง และ 140 (80% ของ 175 = 140) สำหรับการออกกำลังกายแบบหนักหน่วง ในการคำนวณอัตราการเต้นของหัวใจด้วยตนเองนั้น ให้วางนิ้วมือ 2 นิ้วลงบนข้อมือด้านในเพื่อจับชีพจร นับจำนวนครั้งเป็นเวลา 30 วินาทีแล้วคูณ 2 เพื่อหาจำนวนครั้งที่หัวใจเต้นต่อนาที  แต่ถ้าจะให้ง่ายขึ้น ก็ให้ใส่เครื่องวัดชีพจรหรืออุปกรณ์ออกกำลังกาย (หรือแม้แต่สมาร์ตโฟนก็ยังได้) เพื่อติดตามและบันทึกอัตราการเต้นของหัวใจ การจับชีพจรในช่วงเวลาที่ออกกำลังกายจะทำให้คุณรู้ว่า คุณออกกำลังกายตามอัตราการเต้นของหัวใจที่ตั้งเป้าไว้หรือเปล่า ความเครียดอาจทำให้เราหายใจตื้นและเพิ่มอัตราการเต้นของหัวใจ ถ้าหัวใจของคุณกำลังเต้นรัวอยู่ตอนนี้ ให้หาที่เงียบๆ ที่คุณสามารถนั่งพักได้สัก 2-3 นาที ถ้าจะให้ดีก็ควรนั่งหรือนอนลงเพื่อให้คุณรู้สึกสบายตัวมากที่สุด หลับตาแล้วพยายามตัดเสียงรอบข้างออกไป หายใจลึกๆ ช้าๆ ทางจมูกจนหน้าท้องพอง คุณอาจจะเอามือมาวางตรงหน้าท้องเพื่อให้รู้สึกได้ว่ามันพองขึ้นด้วย ขณะหายใจเข้าช้าๆ ให้นับในใจถึง 5 เวลาที่เราเครียด เรามักจะหายใจตื้นอยู่แค่บริเวณช่วงบนของหน้าอก การหายใจลึกๆ ถึงหน้าท้องจะช่วยลดอัตราการเต้นของหัวใจและทำให้คุณรู้สึกคลายกังวล คุณสามารถหายใจออกทางจมูกและปากพร้อมกันเลยก็ได้ถ้าทำแบบนั้นแล้วคุณรู้สึกสบายตัวมากกว่า วางมือไว้บนหน้าท้องเพื่อให้คุณรู้สึกว่ามันคลายลงขณะที่คุณหายใจออก ขณะหายใจออกให้นับในใจถึง 10 คุณสามารถเพิ่มเป็น 15 วินาทีได้เมื่อคุณเริ่มชินกับการหายใจลึกๆ แล้ว พยายามจดจ่ออยู่กับลมหายใจและการนับ และต้องนับในจังหวะที่สม่ำเสมอด้วย หายใจเข้าลึกๆ ช้าๆ ทางจมูก 5 วินาที จากนั้นก็หายใจออกช้าๆ ทางปาก 10-15 วินาที คุณน่าจะรู้สึกได้ว่าอัตราการเต้นของหัวใจลดลงตั้งแต่ 1-2 นาทีแรก ทำอย่างนี้ต่อไปให้ครบ 5 นาทีเพื่อให้ได้ผลลัพธ์ที่ดีที่สุด การหายใจลึกๆ ช่วยลดอัตราการเต้นของหัวใจในช่วงเวลาที่เกิดความวิตกกังวล แต่การฝึกหายใจลึกๆ เป็นประจำจนเป็นนิสัยก็เป็นสิ่งสำคัญที่ช่วยควบคุมอัตราการเต้นของหัวใจให้ต่ำลง พยายามสละเวลาอย่างน้อยวันละ 5-10 นาทีมาฝึกการหายใจลึกๆ เพื่อให้ได้ประโยชน์มากที่สุด  คุณสามารถแบ่งช่วงเวลาการฝึกออกเป็น 5 นาทีในตอนเช้าและอีก 5 นาทีในตอนค่ำได้ พอผ่านไปสักระยะ ก็ให้เพิ่มเวลาฝึกการหายใจลึกๆ ในแต่ละวันเป็น 15-20 นาที แมกนีเซียมเป็นแร่ธาตุที่จำเป็นต่อการรักษาสุขภาพของหัวใจให้แข็งแรง เพราะมันเสริมการทำงานของกล้ามเนื้อหัวใจและการคลายตัวของหลอดเลือด แต่คุณอาจจะต้องปรึกษาแพทย์ว่าแมกนีเซียมปริมาณเท่าไหร่ที่เหมาะสมกับคุณ เพราะถ้าร่างกายได้รับมากเกินไปก็อาจจะไปลดอัตราการเต้นของหัวใจจนอยู่ในระดับที่อันตรายได้  โดยทั่วไปเด็กวัยรุ่นควรได้รับแมกนีเซียมวันละ 360-410 มก. ในขณะที่ผู้ใหญ่ควรได้รับประมาณวันละ 310-420 มก.  อาหารที่อุดมไปด้วยแมกนีเซียมได้แก่:  ผักใบเขียว เช่น ปวยเล้ง ธัญพืชเต็มเมล็ด ถั่วเปลือกแข็ง (เช่น อัลมอนด์ วอลนัต และมะม่วงหิมพานต์) ถั่วดำ โพแทสเซียมสำคัญต่อการทำงานได้อย่างเหมาะสมของเซลล์ เนื้อเยื่อ และอวัยวะต่างๆ ในร่างกาย นอกจากนี้ยังมีผลต่ออัตราการเต้นของหัวใจโดยตรงด้วย การได้รับโพแทสเซียมมากขึ้นจึงช่วยลดอัตราการเต้นของหัวใจได้  โดยทั่วไปวัยรุ่นควรได้รับโพแทสเซียมวันละ 2,300-3,000 มก. และผู้ใหญ่ก็ควรได้รับโพแทสเซียมวันละ 2,600-3,400 มก.  อาหารที่อุดมไปด้วยโพแทสเซียมได้แก่:  ปลาบางชนิด (ปลาแซลมอน ปลาคอด ปลาลิ้นหมา) ผักและผลไม้ส่วนใหญ่ พืชมีฝัก (ถั่วและถั่วเลนทิล) ผลิตภัณฑ์นม (นม ชีส โยเกิร์ต และอื่นๆ) แคลเซียมก็เป็นอิเล็กโทรไลต์เช่นเดียวกับโพแทสเซียมและแมกนีเซียม ความแข็งแรงของการเต้นของหัวใจขึ้นอยู่กับปริมาณแคลเซียมในเซลล์กล้ามเนื้อหัวใจ เพราะฉะนั้นมันจึงสำคัญต่อสุขภาพของหัวใจ  วัยรุ่นควรได้รับแคลเซียมวันละ 1,300 มก. และผู้ใหญ่ก็ควรได้รับแคลเซียมวันละ 1,000-1,200  มก.  อาหารที่อุดมไปด้วยแคลเซียมได้แก่:  ผลิตภัณฑ์นม (นม ชีส โยเกิร์ต และอื่นๆ) ผักใบเขียวเข้ม (บร็อกโคลี กระถิน ใบขี้เหล็ก และอื่นๆ) ปลาซาร์ดีน นมอัลมอนด์ คาเฟอีนเป็นสารกระตุ้นที่เพิ่มอัตราการเต้นของหัวใจและสามารถออกฤทธิ์ได้หลายชั่วโมงหลังจากบริโภคเข้าไป ด้วยเหตุนี้คุณจึงควรหลีกเลี่ยงคาเฟอีนหากคุณพยายามลดอัตราการเต้นของหัวใจ  ปริมาณคาเฟอีน 400 มก. ต่อวันนั้นถือว่าปลอดภัยสำหรับผู้ใหญ่ที่สุขภาพดี แต่ถ้าคุณเป็นกังวลกับอัตราการเต้นของหัวใจ คุณควรบริโภคให้น้อยกว่านั้นหรือไม่ก็งดคาเฟอีนไปเลย  อาหารที่มีคาเฟอีนได้แก่:  กาแฟ ชาดำและชาเขียว น้ำอัดลมบางประเภท ช็อกโกแลต ทุกวันเพื่อลดอัตราการเต้นของหัวใจและระดับความเครียด. แบ่งเวลาวันละ 2-3 นาทีเพื่อตัดขาดจากอุปกรณ์อิเล็กทรอนิกส์และหันมาอยู่กับปัจจุบันและการหายใจ หาที่เงียบๆ สบายๆ เพื่อนั่งลงแล้วหลับตา จดจ่ออยู่กับการหายใจลึกๆ ช้าๆ และเบาสบาย ถ้าจิตใจเริ่มจะวอกแวก ก็ให้รับรู้แล้วกลับไปจดจ่อที่ลมหายใจอีกครั้ง  ตอนแรกคุณอาจจะฝึกสมาธิได้แค่ไม่กี่นาทีเท่านั้น อย่าเพิ่งยอมแพ้! ถ้าคุณหมั่นฝึกฝน คุณจะค่อยๆ ฝึกสมาธิได้นานขึ้น พยายามฝึกสมาธิเวลาเดียวกันทุกวันเพื่อให้เกิดเป็นนิสัย ถ้าคุณไม่แน่ใจว่าจะเริ่มจากตรงไหนดี ให้เข้าไปดูแอพฯ ฝึกสมาธิด้วยมโนภาพ วิดีโอสาธิตใน YouTube หรือค้นหาในอินเทอร์เน็ตจนกว่าคุณจะเจอเทคนิคที่เหมาะกับตัวเอง พยายามรักษาทัศนคติที่เปิดกว้าง อย่าตัดสินตัวเองหรือความคิดที่โผล่เข้ามา รับรู้ความคิดเหล่านั้นแล้วปล่อยให้มันผ่านไป ถ้าคุณพบว่าตัวเองจมจ่อมอยู่กับความคิดวิตกกังวลระหว่างฝึกหายใจลึกๆ หรือทำสมาธิ การนึกภาพในจินตนาการก็อาจจะช่วยคุณได้ จดจ่อสมาธิไปที่สถานที่ที่ทำให้คุณรู้สึกสงบและผ่อนคลาย ปล่อยให้ตัวเองได้สำรวจสถานที่ที่เงียบสงบแห่งนั้นขณะที่คุณยังคงควบคุมการหายใจของตัวเองต่อไป เช่น นึกภาพตัวเองอยู่ที่ชายหาด เดินเล่น เดินก้าวยาวๆ อยู่บนผืนทราย มีคลื่นซัดเข้ามาที่เท้า นั่งลงบนเก้าอี้ในท่าสบายๆ หรือนอนลงในที่ที่สงบ เกร็งกล้ามเนื้อตรงนิ้วเท้าค้างไว้ 5-7 วินาที จากนั้นปล่อยและคลายกล้ามเนื้อ 15-20 วินาที ค่อยๆ ไล่ขึ้นมา เกร็งและคลายกล้ามเนื้อส่วนอื่นในร่างกายแบบเดียวกันตั้งแต่น่อง ต้นขา หน้าท้อง แขน คอ และมือ  ค้นหาแอพฯ และวิดีโอสาธิตเพื่อให้คุณได้แนวทางและคำอธิบายอย่างละเอียดขณะปฏิบัติ พยายามฝึกให้ได้วันละ 10-20 นาที อัตราการเต้นของหัวใจที่เร็วหรืออาการหัวใจเต้นเร็วนั้นอาจจะเกิดจากสาเหตุต่างๆ มากมายที่ซ่อนอยู่ ซึ่งบางสาเหตุก็อาจจะต้องได้รับการรักษา และอาจจะนำไปสู่โรคแทรกซ้อนที่ร้ายแรงกว่าเดิมหากไม่ได้รับการควบคุม ถ้าอัตราการเต้นของหัวใจคุณถี่หรือมีอาการที่เกี่ยวข้อง ให้ไปพบแพทย์เพื่อให้แพทย์ระบุว่าอาการเกิดจากอะไรและจะได้วางแผนการรักษาได้อย่างถูกต้อง อาการทั่วไปได้แก่:  หายใจถี่ เวียนศีรษะ ความรู้สึกเหมือนหัวใจเต้นรัวหรือเต้นตุ้บๆ หัวใจเต้นผิดปกติ เจ็บหน้าอก เป็นลม ถ้าคุณมีอาการเช่น หายใจลำบาก เป็นลม หรือเจ็บหน้าอกที่กินเวลานานกว่า 2-3 นาที ให้โทรศัพท์เรียกหน่วยฉุกเฉินหรือไปที่ห้องฉุกเฉินทันที เพราะอาการเหล่านี้อาจเป็นสัญญาณของอาหารหัวใจวายหรือโรคร้ายแรงอื่นๆ อาการหัวใจวายอื่นๆ ได้แก่:  อาการเจ็บที่แผ่ขยายมาถึงลำคอ แขน ขากรรไกร หรือหลัง ความรู้สึกเหมือนมีอะไรมาทับหรือบีบหน้าอก คลื่นไส้ อาหารไม่ย่อย ปวดท้อง หรือความรู้สึกเหมือนอาการกรดไหลย้อน อ่อนเพลีย มึนศีรษะหรือวิงเวียน เหงื่อกาฬ ก่อนที่คุณจะพยายามทำให้อัตราการเต้นของหัวใจช้าลงด้วยอาหาร การออกกำลังกาย หรืออาหารเสริม คุณควรปรึกษาแพทย์ก่อน เพราะวิธีการที่แนะนำไปอาจจะเป็นโทษมากกว่าแล้วแต่สุขภาพของคุณโดยรวมหรือสาเหตุที่ทำให้เกิดอาการ ปรึกษาแผนการรักษาอย่างรอบคอบร่วมกับแพทย์ และบอกข้อมูลประวัติสุขภาพและยาหรืออาหารเสริมที่คุณรับประทานอยู่อย่างละเอียด  อาหารเสริมบางอย่างอาจจะมีปฏิกิริยาต่ออาหารเสริมตัวอื่นๆ หรือยาบางชนิด เพระฉะนั้นคุณต้องถามแพทย์ก่อนว่าคุณสามารถรับประทานตัวไหนได้ การออกกำลังกายแบบหักโหมเกินไปอาจเพิ่มความตึงเครียดในระดับที่เป็นอันตรายกับหัวใจ โดยเฉพาะอย่างยิ่งถ้าอัตราการเต้นของหัวใจที่เร็วนั้นเกี่ยวข้องกับปัญหาหัวใจที่ซ่อนอยู่ ปรึกษาแพทย์ว่าการออกกำลังกายแบบไหนที่ปลอดภัยและเหมาะสมกับคุณ ถ้าคุณได้รับการวินิจฉัยว่ามีอัตราการเต้นของหัวใจสูง คุณต้องทำงานร่วมกับแพทย์อย่างใกล้ชิดเพื่อให้แน่ใจว่าอาการและภาวะที่ซ่อนอยู่นั้นได้รับการควบคุม ไปพบแพทย์ตามนัดสม่ำเสมอและปฏิบัติตัวที่บ้านตามคำแนะนำอย่างเคร่งครัด  บอกให้แพทย์ทราบหากมีอาการใหม่เกิดขึ้นหรืออาการแย่ลง อย่าลังเลที่จะโทรศัพท์หาแพทย์หรือทำการนัดหมายหากคุณมีคำถามหรือความกังวล แม้ว่าจะยังไม่ถึงเวลานัดก็ตาม
ตั้งเป้าออกกำลังกายที่มีแรงกระแทกปานกลางให้ได้วันละ 30 นาทีเพื่อให้หัวใจแข็งแรงขึ้น. เพิ่มการออกกำลังกายแบบแอโรบิคเข้าไปในกิจวัตรประจำวันเพื่อลดอัตราการเต้นของหัวใจ. ระบุอัตราการเต้นของหัวใจที่ตั้งเป้าไว้เพื่อให้คุณไปถึงเป้าหมายนั้นระหว่างออกกำลังกาย. ติดตามอัตราการเต้นของหัวใจขณะออกกำลังกายเพื่อให้แน่ใจว่าคุณทำได้ตามเป้า. หาที่เงียบๆ เพื่อนั่งหรือนอนลง. หายใจเข้าลึกๆ ช้าๆ ทางจมูก 5 วินาที. หายใจออกช้าๆ ทางปาก 10-15 วินาที. หายใจลึกๆ 5 นาทีเพื่อลดอัตราการเต้นของหัวใจ. ทำตามขั้นตอนนี้ 5-10 นาทีทุกวันจนเป็นนิสัย. รับประทานอาหารที่มีแมกนีเซียมสูงเพื่อเสริมระบบเส้นเลือด. ได้รับโพแทสเซียมในปริมาณที่เพียงพอเพื่อให้เซลล์และอวัยวะต่างๆ แข็งแรง. เพิ่มแคลเซียมในอาหารเพื่อให้หัวใจแข็งแรง. หลีกเลี่ยงหรือจำกัดปริมาณคาเฟอีนเพื่อป้องกันไม่ให้หัวใจเต้นเร็ว. ฝึกสมาธิ ใช้เทคนิคการนึกภาพในจินตนาการเพื่อผ่อนคลายและจดจ่อ. ใช้การคลายกล้ามเนื้อเพิ่มขึ้นทีละส่วนเพื่อลดความตึงเครียด. ไปพบแพทย์หากคุณประสบภาวะหัวใจเต้นถี่เป็นระยะเวลาสั้นๆ บ่อยๆ. ไปห้องฉุกเฉินหากคุณหายใจลำบากหรือเจ็บหน้าอก. ปรึกษาแพทย์ก่อนรักษาอาการด้วยตนเอง. เข้ารับการตรวจตามคำแนะนำของแพทย์.
https://www.wikihow.com/Lower-Your-Heart-Rate-Naturally https://www.wikihow.com/Lower-Your-Heart-Rate-Naturally https://www.wikihow.com/Lower-Your-Heart-Rate-Naturally https://www.wikihow.com/Lower-Your-Heart-Rate-Naturally https://www.wikihow.com/Lower-Your-Heart-Rate-Naturally
Lowering Your Heart Rate with Exercise Using Deep Breathing Exercises Making Dietary Changes Exploring Other Relaxation Techniques When to Seek Medical Treatment